Den røde plass

Den røde plass (på russisk: Красная площадь, Krásnaja plósjtsjad) er den sentrale plass i Russlands hovedstad Moskva. 

 Etymologi 
Krasnaja betydde på gammelrussisk både vakker og rød. I dette tilfellet var det opprinnelige meningsinnhold i navnet, Den vakre plassen. 

 Beliggenhet 
Plassen er 500 meter lang og 150 meter bred. I sørvest grenser den til den tidligere festningen Kreml, idag sete for Russlands president. Sørøst for plassen ligger Vasilijkatedralen. Like ved denne finnes monumentet for Minin og Pozjarskij, til minne om de som i 1612 befridde Moskva fra polsk inntrengning.

På motsatt side for Vasilijkatedralen finnes Det statlige historiske museet og Oppstandelsesporten. Etter ødeleggelser i 1931, ble Oppstandelsesporten gjenoppført i 1996. Nordøst for plassen finnes handelssenteret GUM.

I sørvest, langs muren mot Kreml, finnes Leninmausoleet og en æreskirkegård. På æreskirkegården finnes gravene til blant andre Leonid Bresjnev, Josef Stalin, Maksim Gorkij, Clara Zetkin og Jurij Gagarin.

 Hendelser 
I 1991 ble Den røde plass og Kreml oppført på UNESCOs liste over verdensarven.

28. mai 1987 landet tyskeren Mathias Rust på broen Vasilevski Spusk like ved Den røde plass med et småfly. Deretter takset han småflyet til Den røde plass, der han ble pågrepet.
 Referanser 

 Eksterne lenker 


Kategori:Moskva
Kategori:Plasser i Russland
Kategori:Verdensarven i Russland
Kategori:Verdens sju nye underverk
Kategori:Severdigheter i Moskva